Я не выключаю, што можа адбыцца нейкая палітычная падзея, напрыклад, якая мяне кране, і я напішу пра гэта. Але сёння мае песні пра мяне і маю душу. Аднак, зноў паўтаруся, жыццё змяняецца. Год таму я наогул не думала, што буду пісаць свае песні, баялася гэтага, камплексавала. А тут мы запісваем альбом, ужо дзве песні гатова. На плытцы, дарэчы, будзе больш электроннага гучання, якое мы змешваем з акардэонам, гітарай і флейтай і іншымі інструментамі. Я сябе шукаю. Гітара — гэта крута, але хочацца поўнага паглыблення. Хочацца адчуваць сябе ў музыцы, адзін інструмент не заўсёды гэта дае.